Katolski Posoł – 9. oktobra 2022
W Radworju wotmě so druhi raz běh wo pokal zbóžneho Alojsa. Na nim wobdźěli so něhdźe 150 běharjow, kotrež startowachu we wjace hač 20 distancach.
Mjez pjatnaće kartuzianami w słowjenskim klóštrje Pleterje je tež Serb. Kóždy z nich ma swój nadawk a jónu wob lěto smědźa mniša swójbny wopyt přijimać.
Pod nawodom mjezynarodnje skutkowaceje chóroweje dirigentki bu w Budyšinje duchowny oratorij znowa předstajeny. Komponist, kotryž narodźi so před 200 lětami, wužiwaše za njón wujimki ze Stareho zakonja.
Zwjazk Carity w Drježdźansko-Mišnjanskim biskopstwje je swoje stolětne wobstaće woswjećił. W něhdźe 200 zarjadnišćach angažuje so wjace hač 9.000 hłowno- a čestnohamtskich sobudźěłaćerjow.
Tři chóry Münsterskeje chóroweje hudźby přebywaše w prěnim tydźenju oktobra w Sakskej. Mjez druhim wopytachu klóšter Marijina hwězda w Pančicach-Kukowje, hdźež zeznajomichu so tež ze znatej serbsku reju.
Swoju premjeru změje nowa serbska spěwohra „Z TOBU – Bohu swjećene lěto“ pjatk, 21. oktobra, hakle w 19 hodź. w Chróšćanskej wjacezaměrowej hali „Jednota“. Kartki za cyłkownje pjeć předstajenjow předawaja so pola časnikarja Jürgena Njeka w Chrósćicach abo online.
W dekanatnym dušepastyrstwje za dźěći a młodźinu we Worklecach ma so 1. januara 2023 dźěłowe městno w pastoralce za dźěći, wobmjezowane jako zastup za dobu staršiskeho časa, wobsadźić. Požadanja su hač do póndźele, 24. oktobra, móžne.
Serbska protyka
szl_Latn twi_Latn pol_Latn szl_Latn szl_Latn szl_Latn szl_Latn szl_Latn als_Latn